Efua Theodora Sutherland ( Jun 27,1924 ruo Jenụarị 21, 1996) bụ onye odee ihe omume Ghana, onye ntụzịaka, onye na-eme ihe nkiri ejije, onye ode akwụkwọ ụmụaka, onye na-ede abụ, onye ọka mmụta, onye nyocha, onye na-akwado ụmụaka na onye na-akwado omenala. Ọrụ ya gụnyere ejije Foriwa (1962), Edufa (1967), na The Marriage of Anansewa (1975). Ọ tọrọ ntọala Ghana Drama Studio, tinyere Ghana Society of Writers, Ghana Experimental Theatre, na ọrụ obodo akpọrọ Kodzidan (Ụlọ Akụkọ). Dị ka onye Ghana mbụ n'eduzi ihe omume akụkọ Nchepụ̀ta ọ bụ onye nwere mmetụta na mmepe nke ihe nkiri Ghana nke oge a, ma nyere aka n'iwebata ọmụmụ omenala arụmọrụ Africa na ogo mahadum. Ọ bụkwa onye ọsụ ụzọ ụlọ mbiputa akwụkwọ Africa, Onye hiwere ụlọ ọrụ Afram Publications na Accra na oge ndị 1970. Ọ bụ onye nkwado omenala gbasara ụmụaka site na mmalite afọ ndị 1950 ruo mgbe ọ nwụrụ, ma tinye kwa aka n'ịzụlite usoro mmụta, agụmagụ, ihe nkiri na ihe nkiri fiim gbasara ụmụaka Ghana.